Lav et referat af nedenstående tekst:

Tekst:
Der var en vigtig hjemmebanefordel på spil, da håndboldkvinderne fra Aalborg og Viborg søndag eftermiddag tørnede sammen i Toms Ligaen. Og det var gæsterne fra Viborg, der tog stikket hjem i Gigantium i Aalborg med sejrscifrene 29-25. Det betyder, at Viborg rykkede op på andenpladsen   ligaen, mens Aalborg rykkede ned på tredjepladsen. Kun et point skiller de to hold ad, men med to kampe tilbage så tyder meget også på, at det bliver slutstillingen efter grundspillet. Dermed kan Viborg se frem til at få hjemmebane i den første og en eventuel tredje semifinale mod Aalborg. - Det betyder rigtig meget, at vi får hjemmebanefordel i semifinalerne. Men nu skal vi lige gøre det helt færdigt, sagde Viborgs keeper Louise Bager Nørgaard til DR Sporten efter kampen. - Det er rart med en sejr i bagagen, når vi kommer til de kampe. I semifinalerne kan alt ske. Men vi har  god selvtillid nu, og det er altafgørende fremover,  sagde Bager Nørgaard. Slagelse har for længst sikret sig sejren i grundspillet og dermed også hjemmebane i tilfælde af, at semifinalerne mod Ikast-Bording skal ud i tre kampe. Søndag stod det også fast, at Frederikshavn Fox rykker op i den bedste række som afløser for  nedrykningsdømte Team Tvis Holstebro. Med en sejr på 32-27 over Team Sindal Tårs har holdet, her hvor der resterer to runder, lagt afstand til forfølgerne. /ritzau/

Referat:
Viborg vandt formentlig også en vigtig hjemmebanefordel, da holdet besejrede Aalborg i kvindernes bedste håndboldrække.